cyanic-selkie/wikianc huggingface dataset:
Նատալյա Դայեր
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դերասանուհիներ Կատեգորիա:21-րդ դարի դերասանուհիներ Կատեգորիա:21-րդ դարի ամերիկացի դերասանուհիներ
Դորոթի Փարկեր
Դորոթի Փարկեր (Dorothy Parker, ), ծնյալ Ռոտշիլդ (Rothschild), 20-րդ դարի ամերիկացի բանաստեղծուհի, արձակագիր, որ լայն ճանաչում ու համբավ է նվաճել հատկապես իր խայթող հումորի, սրամտությունների, 20-րդ դարի քաղաքային կյանքի արատների խորաթափանց արտացոլման շնորհիվ ։
Կենսագրություն
Ծագումով հրեա Դորոթին դժվարին մանկություն է ունեցել, բայց չի կոտրվել, հաղթահարել է դժվարությունները, հասել հաջողությունների ու ճանաչման։ Աշխատակցել է համբավավոր ամսագրերի (Vogue, Vanity Fair, The New Yorker), դարձել գրողների փառաբանված մի խմբակի՝ Algonquin Round Table-ի հիմնադիր անդամ ։ Այդ խմբակի ցրվելուց հետո աշխատանքի է անցել Հոլիվուդում, գրել կինոսցենարներ, որոնցից երկուսը առաջադրվել են ամերիկյան կինոակադեմիայի հեղինակավոր «Օսկար» մրցանակի։ Սակայն որոշ ժամանակ անց նրա անունը հայտնվել է Հոլիվուդի «սև ցուցակում». պատճառը Փարկերի ձախ հայացքներ ունենալը, հակապատերազմական շարժմանն ակտիվորեն մասնակցելն էր։
Գրողը տառապել է դեպրեսիայից, մի քանի անգամ փորձել է ինքնասպանությամբ վերջ տալ կյանքին։ Իր վերջին տարիներին կախվածություն ուներ ալկոհոլից։ Քննադատաբար էր վերաբերում իր տաղանդին ու ստեղծագործությանը, ցավում ու ափսոսում, որ սրամտողի համբավ է ձեռք բերել։ Այդուհանդերձ՝ նրա երկերը, փայլուն սրամտությունները բռնել են ժամանակի քննությունը և նրա մահից երկար տարիներ անց էլ պահանջարկ են վայելում գրասեր հասարակության շրջանում։ Փարկերի մի շարք ստեղծագործությունների հիման վրա կոմպոզիտոր Մարկուս Փաուսը օպերային երգերի շարք է գրել (Hate Songs) :
Դորոթի Փարկերը մահացել է ինֆարկտից, 73 տարեկան հասակում (1967 թվականի հունիսի 7-ին)։ Իր դաստակերտը նա կտակել է Մարտին Լյութեր Քինգ Կրտսերին։ Վերջինիս մահից հետո գրողի հարազատները դաստակերտը նվիրել են Գունավոր մարդկանց առաջընթացի ազգային ասոցիացիային (անգլերեն՝ National Association for the Advancement of Colored People, կամ կարճ՝ NAACP) : Հանգուցյալ գրողի կտակարարը՝ Լիլիան Հելմանը համառորեն, սակայն անարդյունք պայքարել է այդ վճռի դեմ ։ Փարկերի կիզված մարմնի մոխիրները շուրջ 17 տարի պահվել են տարբեր վայրերում ։
Մեծարում
1988 թվականին NAACP-ն ստանձնել է Փարկերի աճյունի տնօրինումը և ամփոփել բալթիմորյան իր գրասենյակի բակում ի հիշատակ հանգուցյալ գրողի ստեղծած պարտեզում ։ Հուշատախտակին արձանագրված է.
"Աստ ամփոփված է աճյունը հումորիստ, գրող, քննադատ, մարդու և քաղաքացու իրավունքների պաշտպան Դորոթի Փարկերի (1893–1967)... Հիշատակի այս այգին նվիրված է նրա ազնվագույն հոգուն, որ նշանավորում էր մարդկայնությունը և սևամորթ ու հրեա մարդկանց հավերժական բարեկամությունը։ Ընծայված է Գունավոր մարդկանց առաջընթացի ազգային ընկերակցության կողմից։ 1988 թ. հոկտեմբերի 28" 1992 թվականի օգոստոսի 22-ին՝ Փարկերի 99-րդ տարելիցի օրը, ԱՄՆ-ի փոստային ծառայությունը թողարկել է նրա հիշատակին նվիրված դրոշմանիշ։ Algonquin Round Table-ը, Ալգոնքին հյուրանոցն ու գրական խմբակին առնչվող այլ կառույցներ ներառվել են Նյու Յորքի պատմական հուշարձանների ցանկում, մի քանի տարի անց էլ՝ 1996 թվականին հռչակվել ազգային գրական հուշարձան. հյուրանոցի պատին այդ առիթով փակցվել է համապատասխան բովանդակությամբ հուշատախտակ ։ Ջերսի Շոր քաղաքի այն տունը, որտեղ ծնվել է Փարկերը, նույնպես ստացել է ազգային գրական հուշարձանի կարգավիճակ (2005 թ.) :
Արտաքին հղումներ
Կատեգորիա:Ամերիկացի բանաստեղծներ Կատեգորիա:20-րդ դարի բանաստեղծներ Կատեգորիա:Ամերիկացի գրողներ Կատեգորիա:20-րդ դարի գրողներ Կատեգորիա:20-րդ դարի ամերիկացի պատմվածքագիրներ Կատեգորիա:Ամերիկացի սցենարիստներ Կատեգորիա:Ամերիկացի արձակագիրներ Կատեգորիա:Ամերիկացի լրագրողներ Կատեգորիա:Ամերիկացի կոմպոզիտորներ Կատեգորիա:20-րդ դարի ամերիկացի բանաստեղծներ Կատեգորիա:20-րդ դարի ամերիկացի կին գրողներ Կատեգորիա:Սրտամկանի ինֆարկտից մահացածներ Կատեգորիա:Բանաստեղծներ այբբենական կարգով
Ամերիկահայ երաժշտություն
ԱՄՆ-ում հայ երաժշտարվեստի զարգացման նախաքայլերից էր խմբերգային արվեստի տարածումը։ Առաջին կոմպոզիտորներից էր Գրիգոր Գալֆայանը. ստեղծել է (1913 թվականից) հիմնականում հայրենասիր. երգեր («Ապրիր, Հայաստան», «Ալեչարչար», «Մինչև երբ» և այլն), հայտնի է նաև նրա «Պատարագը»։ Բացառիկ գործունեություն է ծավալել Գրիգոր Սյունին, հավաքել, ձայնագրել ու մշակել է ժողովրդական երաժշտության բազմաթիվ նմուշներ, գրել է մեներգեր և խմբերգեր («Հայ երգփունջ», տետր 1-4), ստեղծել երգչախմբեր։ Ուսուցիչ-խմբավար և կոմպոզիտոր Կոմիտասի սաներից Վաղարշակ Սրվանձտյանը հավաքել ու մշակել է մի շարք ժողովրդական երգեր («Հայ գեղջուկ երգեր», «Հոգու ձայներ», «Նոր երգեր», «Հայ պարեր», նաև մանկական երգեր, խմբերգեր և օպերաներ)։ Համբարձում Պերպերյանի բազմաժանր ստեղծագործությունն աչքի է ընկնում ազգային վառ ինքնատիպությամբ, հնչերանգային և ռիթմ, հետաքրքիր համադրումով. ուշագրավ են նրա «Խորհուրդ Վարդանանց», «Աղոթք վաղվա օրվա սեմին» կանտատները, «Ռեքվիեմը», մի քանի տասնյակ Երգեր, տարբեր գործիքային պիեսներ։
Նշանավոր կոմպոզիտորներից է Ալան Հովհաննեսը, ուսումնասիրել է արևելքը և հայկական հնագույն երաժշտությունը, գտել համամարդկայինին առնչվող հոգեբանության. հնչերանգային ու ռիթմ, խոր ընդհանրացումներ («Արջունա», սիմֆոնիա, «Մաղրասյան սոնատ», «Ֆանտազիա ըստ ճապոնական փայտագրությունների» և այլն)։ Հեղինակ է նաև օպերաների («Պերիկլես», «էջմիածին»), 20-ից ավելի սիմֆոնիաների, կոնժողովրդական գործիքների անսամբլ (1905, հիմնադիր՝ Նաթան Ամիրխանյան, Վառնա)։
Կատեգորիա:Ամերիկահայ երաժշտություն
Ռեհան բուրավետ
Նկարագրություն
Արմատը ճյուղակալվում է, գտնվում է մակերևույթին։
Ցողունն ուղղաձիգ է, քառանիստ, ուժեղ ճյուղավորված, բարձրությունը՝ 50—70 սմ, լավ տերևակալված։
Տերևները՝ կարճացողուն, երկարավուն–ձվաձև, նոսրատամնավոր։ Ցողունը, տերևնեև և գավաթիկները խավոտ են։
Ծաղիկները՝ երկշուրթ, սպիտակ, գունատ–վարդագույն, երբեմն՝ մանուշակագույն։
Պտուղը կազմված է չորս մուգ ընկուզիկներից, որոնք հասունացումից հետո անջատվում են միմյանցից։ 1000 սերմի զանգվածը՝ 0,5—0,8 գրամ։
Սերմերը պահպանում են ծլարձակման ընդունակությունը չորսից մինչև հինգ տարի շարունակ։
Տարածվածություն
Վայրի վիճակում աճում է Իրանում, Հնդկաստանում, Չինաստանում, Հայաստանում և մի շարք այլ երկրներում։ Վայրենացած վիճակում հանդիպում է Ասիայի հարավում, Աֆրիկայում, Ամերիկայի արևադարձային գոտում, Ռուսաստանում, Միջին Ասիայում և Կովկասում։ Ըստ որոշ տեղեկությունների, իբր, հայրենիքը Աֆրիկան է.
Ռեհանը Եվրոպա են տարել Ալեքսանդր Մակեդոնացու Ասիական արշավանքներից վերադարձած հույն զինվորները ։
Միայն քսաներկու դար հետո՝ XVIII դարում այդ բույսը հայտնվել է նաև Ռուսաստանում և առաջին հերթին օգտագործվել որպես դեղաբույս ։
Նադեժդա Լուկյանչենկո
Նադեժդա Կոնստանտինովնա Լուկյանչենկո, խորհրդային ղազախ անասնաբույծ, Սոցիալիստական աշխատանքի հերոս (1982): Ղազախական ԽՍՀ Հյուսիս-Ղազախստանյան մարզի Լենինյան (այժմ` Եսիլսկու) շրջանի «Զարեչնի» խորհրդային տնտեսությունում աշխատել է որպես կթվորուհի։
Կենսագրություն
Նադեժդա Լուկյանչենկոն ծնվել է 1939 թվականի մայիսի 30-ին Ղազախական ԽՍՀ Հյուսիս ղազախական մարզի Լենինյան շրջանի Գուրյանովկա  գյուղում, ուկրաինական ընտանիքում։ Դեռևս անչափահաս տարիքից աշխատել է Պետրոպավլովսկի կոշիկի ֆաբրիկայում որպես կշռավար։ Հետագայում որպես բանվոր աշխատել է սպիրտի գործարանում  և բեռնակիր` յուղի գործարանում։ 1954 թվականին որոշ ժամանակ աշխատել  է Գուրյանովկա գյուղի «Կանաչ պուրակ» կոլտնտեսությունում` որպես կցող բանվոր։
1954 թվականից աշխատել է Հյուսիս ղազախական մարզի Լենինյան շրջանի «Զարեչնի» խորհրդային տնտեսությունում` որպես կթվորուհի։ Շուտով դարձել է առաջատար խորհրդային տնտեսությունում աշխատող կթվորուհիների մեջ։ Մի քանի տարի նա մեկ ֆուրաժային կովից ստացել է տարեկան ավելի քան 3200 լիտր կաթ։ 1975 թվականին որոշ ժամանակ աշխատել է անասնապահական ֆերմայի բրիգադիր, սակայն շուտով վերադարձել է կթվորուհու գործին։ Աշխատելով խորհրդային տնտեսությունում` Լուկյանչենկոն ուսումնասիրել է անասնապահության և անասնաբուժության հիմունքները ։
1981 թվականին աշխատել է մի խումբ կովերի հետ, որոնք 6-7 ամիս չէին կթվել։ Լուկյանչենկոն հետևել է, որ դրանք բոլորը սերմնավորվեն և ստացել է 36 հորթ։ Այնուհետև նա հայտնաբերել է, որ մեխանիկական կթի ժամանակ այդ խմբի որոշ կովերի ամբողջ կաթը չի կթվում։ Նա սկսել է դրանց ձեռքով կթել և ստացել լրացուցիչ 3-4 լիտր կաթ։ Լուկյանչենկոյի ջանքերի շնորհիվ № 3 բրիգադի կոլեկտիվը 1981 թվականին հաղթող է ճանաչվել շրջանային սոցիալիստական մրցությունում և լավագույն արդյունքներ ապահովել կաթի ու մսի արտադրության բնագավառում։ 1982 թվականի փետրվարի 22-ին ԽՍՀՄ Գերագույն Խորհրդի Նախագահության հրամանագրով Նադեժդա Կոնստանտինովնա Լուկյանչենկոյին շնորհվել է Սոցիալիստական աշխատանքի հերոսի կոչում ։
Նադեժդա Լուկյանչենկոն ընտրվել է Ղազախական ԽՍՀ Գերագույն խորհրդի 8-րդ գումարման (1971-1974) պատգամավոր, 1978 թվականին ընդունվել է ԽՄԿԿ շարքերը, 1981 թվականին եղել է Ղազախստանի Կոմկուսի XV համագումարի, 1986 թվականին` ԽՄԿԿ XXVII համագումարի պատվիրակ ։
Մինչև 1989 թվականը աշխատել է «Զարեչնի» խորհրդային տնտեսությունում և եղել է երիտասարդության դաստիարակ։ 1989 թվականին թոշակի անցնելուց հետո բնակվել է Հյուսիս ղազախական մարզի Լենինյան շրջանի Չիրիկովկա գյուղում ։
Մահացել է 2004 թվականի օգոստոսի 1-ին։ Թաղված է Չիրիկովկա գյուղի գերեզմանոցում։
Ընտանիք
Ամուսնու՝ Կիրիլ Միֆոդևիչի հետ միասին ունեցել են վեց երեխաներ։
Գրականություն
Կատեգորիա:ԽՄԿԿ անդամներ Կատեգորիա:Սոցիալիստական աշխատանքի հերոսներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կթվորուհիներ Կատեգորիա:Լենինի շքանշանի ասպետներ Կատեգորիա:Ղազախ անասնաբույծներ Կատեգորիա:ԽՄԿԿ 27-րդ համագումարի պատվիրակներ
Տաուրագեսի կոմսություն
Վարչական բաժանում
Վարչաշրջանի տարածքում ձևավորվել է՝
Բնակչություն
2011 թվականի տվյալներով Տաուրագեսի կոմսության բնակչությունը կազմել է 110.059 մարդ ։
2001 թվականի տվյալներ
2001 թվականի բնակչության տվյալներով էթնիկ կազմը բաշխվել է հետևյալ կերպ՝
2011 թվականի բնակչության տվյալներով էթնիկ կազմը բաշխվել է հետևյալ կերպ՝
Արտաքին հղումներ
Կատեգորիա:Լիտվայի վարչական բաժանում‎
ՆԱԻՎ (խումբ)
ՆԱԻՎ (НАИВ, խմբի վաղ անվանման հապավումն է՝ «Նովիյե արլեկինի ի վոլտիժորի» «Новые арлекины и вольтижёры»), խորհրդային և ռուսական փանկ ռոք խումբ։
Խմբի պատմություն
ՆԱԻՎ խումբը ստեղծվել է 1988 թվականի ն Մաքսիմ Կոչետկովի և Ալեքսանդր Իվանովի կողմից։ 1989 թվականին խումբը մտնում է «Մոսկովյան Լաբարատորիայի ռոք»-ի կազմի մեջ, նույն թվականին թողարկում է «Джуан-Дзы Едет в Тамбов» դեմո ալբոմը, 1990 թվականին թողարկում է իր առաջին «Switch-Blade Knaife» ալբոմը ամերիկական «Maximum Rock’N’Roll» լեյբլով։
«ՆԱԻՎ» խմբի «Switch-Blade Knaife» դեբյուտային ալբոմը ամիսներ շարունակ պահվում էր ազգային ռադիոկայանների հիթ-շքերթներում և զբաղեցրեց վեցերորդ հրիզոնականը ըստ ԽՍՀՄ-ում առավել հայտնի փանկ ռոք խմբերի ալբոմների վաճառքի։
1993 թվականին խմբի «Пива для Наива» երկրորդ ալբոմից հետո Subvert Productions դանիական ընկերության կողմից կազմակերպվեց շրջագայություն ամբողջ Եվրոպայով (Ֆինլանդիա, Նորվեգիա, Դանիա, Շվեդիա, Գերմանիա, Բելգիա, Նիդերլանդներ, Ավստրիա, Շվեյցարիա, Չեխիա, Սլովակիա և Իտալիա), որտեղ ունեցան ընդհանուր 40 համերգ (որից 10-ը Սիեթլի Coffin Break խմբի հետ և մեկ ելույթը՝ Բերլինում Coffin Break և DOA խմբերի հետ)։
Ամանորյա գիշերը «ՆԱԻՎ»-ը մասնակցել է «Առաջին գիշերը Օլեգ Մենշիկովիմի հետ» ծրագրում ՆՏՎ ալիքում՝ փոփ երգչուհի Վալերիա «Չասիկի» երգի սեփական տարբերակով։
2005 թվական
Հունվարի 30-ին Տոչկա ակումբում անց կացվեց «Панки в городе» 7-րդ փառատոնը։ Առաջին անգամ փառատոնին հրավիրվեց արևմտյան խումբը․ դա Skin of Tears խումբն էր Գերմանիայից։
Մայիսի 7-ին «ՆԱԻՎ»-ը թողարկեց «Punk-o-мания 3» ժողովածուն։ Ժողովածուում խումբը ներկայացնում է իրենց նոր «Что нам делать?» երգը։ Նույն երգի տեսահոլովակին ակտիվորեն աջակցում են բոլոր երաժշտական ​​հեռուստաալիքները։
Ամռանը «ՆԱԻՎ» մասնակցում է բազմաթիվ ռոք փառատոններին․ հուլիսի 10-ին «Нашествие» փաառտոնին Ալմաթի քաղաքում (Ղազախստան), հուլիսի 24-ին «Крылья» փառատոնին Տուշինոյում, հուլիսի 30-ին «Старый Мельник» փառատոնին Քիշնև (Մոլդովա), օգոստոսի 5-ին «Нашествие» փառատոնում Էմաուսում (գլխավոր բեմ), օգոստոսի 7-ին ՆԱԻՎ-ը դարձել է «Нашествие» փանկ բլոկի համակազմակերպիչ, ինչպես նաև կատարել Sex Pistols խմբի «Anarchy in the U.K.» երգի քավերը։ Ամառն ավարտվում է «Панки в городе-8» մեծ փառատոնով, որն անց է կացվում Տոչկա ակումբում։ Օգոստոսի 26-ին ՆԱԻՎ-ի հետ ելույթ են ունենում Կեդին, Պրիկլյուչենիա Էլեկտրոնիկովը, Շլյուզ, Բլոնդինկա Կսյու և ուրիշները։
(894) Էրդա
(894) Էրդա (Erda), աստերոիդ աստերոիդների հիմնական գոտում։ Հայտնաբերվել է 1918 թվականի հունիսի 4-ին Մաքս Վոլֆի կողմից Հայդելբերգում ։
ՆԱԻՎ (խումբ)
2005 թվական
Սեպտեմբերի 8-ին «Նաշ ռադիոյի» «Տասնյակային չարտերում» մեկնարկում է խմբի նոր «Моё Сердце (Не Остановилось)» երգը։ Երգը այս չարթում մնում է ավելի քան 14 շաբաթ և բարձրանում 3-րդ հորիզոնական։
(894) Էրդա
Միջին հեռավորությունը Արեգակից կազմում է 3,115902 ա. մ., առավելագույնը մոտենում է 2,7601 ա. մ. հեռավորության վրա և հեռանում 3,4717 ա. մ. ։ Արեգակի շուրջ մեկ ամբողջական պտույտ է կատարում 2008,97 երկրային օրվա ընթացքում, իր ուղեծրով շարժվելով միջինում 0,179196 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,7° անկյուն։
Արտաքին հղումներ
Կատեգորիա:1918 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
ՆԱԻՎ (խումբ)
2005 թվական
Նոյեմբերի 18-ին «ՆԱԻՎ» խումբը թողարկում է «Наивные песни» տրիբյուտ ալբոմը, որին մասնակցում են հայրենական ռոքի աստղերը՝ Լենինգրադ, Ագաթա Քրիսթի, Կարոլ ի Շուտ, Պիլոտ, Կեդի, Կիրպիչի և ուրիշները։ «ՆԱԻՎ» խմբի երգերի սեփական տարբերակները ներկայացրել են 22 արտիստ։ Նոյեմբերի 18-ին Տոչկա ակումբում տեղի ունեցավ տրիբյուտ ալբոմի շնորհանդեսը։
Դեկտեմբերի 16-ին «ՆԱԻՎ»-ը նշում է իր 17-ամյակը մեծ մենահամեգրով Սանկտ Պետերբուրգում, իսկ դեկտեմբերի 18-ին Մոսկվայում։
2007—2008 թվասկաններ
Այս թվականին «ՆԱԻՎ»-ը ձայնագրում է երգի բացառիկ տարբերակ «Ադրենալին 2․ Պիկ ժամ» համակարգչային խաղի համար։ Ահա թե ինչ է ասել խմբի ռեժիսոր և թմբկահար Դմիտրի Խակիմովը."«Հատուկ «Ադրենալին 2․ Պիկ ժամ» խաղի համար մենք պատրաստեցինք (առաջին անգամ մեր 19 տարվա պատմության մեջ) «Надейся На Себя (Адреналин)» երգի տարբերակը։ Մենք նույնպես գոհ ենք արդյունքով»։"2008 թվականի վերջին 20-ամյակի առիթով «ՆԱԻՎ»-ը հոբելյանական շրջայց է կատարում Ռուսաստանի քաղաքներով, որն ավարտվում է մեծ համերգով Մոսկվայի «Б1» համերգային ակումբում։
Ստեղծագործական արձակուրդ (2009—2013 թվականներ)
2009 թվականի հունվարին խումբը հայտարարեց, որ ապրիլի համերգային շրջագայությունից հետո կմեկնեն ստեղծագործական արձակուրդ անորոշ ժամկետով։ Այս որոշմանը նպաստել են բազմաթիվ պատճառներ, այդ թվում՝ անձնական, ինչպես նաև խմբի անդամների ստեղծագործական առանձնահատկությունները ։ Փետրվարի 6-ին խումբը թողարկել է «20 лет одиночества» երգը, որում, ըստ Ալեքսանդր «Չաչա» Իվանովի, ամբողջությամբ բացատրված են խմբի արձակուրդի պատճառները։ Չաչան անվանեց այդ երգը հրաժեշտի ։ Մարտին՝ խմբի հրաժեշտի համերգի նախօրեին, թողարկվեց «ՆԱԻՎ»-ի լավագույն երգերի՝ «20 лет одиночества» ժողովածուն, որը խմբի հիթերից բացի ներառում էր նաև համանուն նոր երգ։ Ապրիլի 4-ին CDK МАИ մայրաքաղաքային ակումբում կայացավ խմբի վերջին համերգը։ Երկրպագուներին ուղղված հրաժեշտի խոսքում երաժիշտները չեն բացառել ապագայում խմբի վերամիավորումը։
Վերամիավորում և Populism (2013—2016 թվականներ)
2013 թվականի գարնանը «ՆԱԻՎ» խումբը հայտարարել է ստեղծագործական արձակուրդի ավարտի մասին։ Խմբի առաջին համերգը կայացել է հուլիսի 26-ին « Մոսկվա 24 » ալիքի եթերում։ Այս ելույթում Չաչան ասաց, որ խումբը ստեղծագործական որոշակի հակասությունների պատճառով դեռ չի աշխատում նոր նյութի վրա, իսկ «ՆԱԻՎ»-ի հետագա ճակատագրի մասին հնարավոր կլինի խոսել խմբի 25-ամյակին նվիրված համերգային շրջագայությունից հետո։ Օգոստոսի 2-ին «ՆԱԻՎ»-ը հանդես եկավ Kubana փառատոնում, դառնալով երկրորդ օրվա վերնագիր ։ Հոկտեմբերին խումբը թողարկեց «Լյապիսա Տրուբեցկիի» «Ранетое сердце» երգի քավերը, իսկ նոյեմբերին մեկնեց մեծ հոբելյանական շրջագայության, որը նվիրված էր խմբի 25-ամյակին ։
2014 թվականի հունիսին «ՆԱԻՎ»-ը թողարկել է 5 տարվա մեջ իր առաջին սեփական երգը՝ «Тройка», իսկ հոկտեմբերին երաժիշտները հայտարարեցին, որ սկսել են աշխատել լիարժեք ստուդիական ալբոմի վրա ։ 2014 թվականի աշնանը թողարկել են ևս 2 երգ՝ «Другие» և «На пределе», և նաև ձայնագրել է համերգային DVD «На арене» :
2015 թվականի գարնանը «Оптом и в розницу» ալբոմի 15-ամյակը նշեց համերգային շրջագայությամբ ։
2015 թվականի սեպտեմբերին խումբը թողարկեց ևս մեկ երգ իր առաջիկա ալբոմից՝ «Вверх», իսկ նոյեմբերի 1-ին թողարկվեց հենց ալբոմը, որը անվանվեց Populism և դարձավ 9 տարվա մեջ «ՆԱԻՎ» խմբի առաջին ստուդիական սկավառակը ։ Սկավառակի համերգային շնորհանդեսը տեղի ունեցավ 2015 թվականի նոյեմբերի 14-ին մոսկովյան Ray Just Arena ակումբում։
Make Naïve great again (2017—2019 թվականներ)
2017 թվականի մայիսին Ալեքսանդր «Չաչա» Իվանովը հայտարարեց նոր ալբոմի անվանումը։ Ըստ Ալեքսանդր «Չաչա» Իվանովի, ապագա ալբոմի մի քանի երգ նվիրված են նախագահ Թրամփին, սակայն, ինչպես նշեց արտիստը, «ՆԱԻՎ»-ը չի անտեսի ռուս քաղաքական գործիչներին։ Սկավառակը կանվանվի «Make Naïve great again» ․"«Նոր սկավառակը կոչվում է «Make Naïve great again»՝ «Հետ բերեք մեծ Նաիվը»։ Այս պարագայում ես օգտագործում եմ… Դե, ես ծաղրում եմ, իբրև թե, ԱՄՆ-ի նախագահի հայտնի կարգախոսը, ով ներկա պահին Թրամփն է, եթե մեր լսողներից ինչ-որ մեկը չգիտի։ Պարոն Թրամփը վատ, չար և գարշելի տղամարդ է, և ես օգտագործում եմ նրա « Հետ բերենք Մեծ Ամերիկան » կարգախոսը իմ նպատակների համար՝ դարձնել «Նաիվը» նորից մեծ»։"2017 թվականի օգոստոսի 18-ին կայացավ Նաիվ խմբի «Я — панк-рокер и алкоголик» երգի մեծ պրեմիերան, որը դարձավ թմի նոր ալբոմի առաջին սինգլը։ Երգը ձայնագրվել է «R-sound» և «Good News Studio» ստուդիաներում, և միքսվել է «DRYGVA Studio»-ում, ձայնային ռեժիսոր Ալեքսեյ Ստեցյուկոյի կողմից, ով վաղ ժամանակ աշխատել էր Tracktor Bowling և Սլոտ խմբերի ալբոմների հետ։ ««Я — панк-рокер и алкоголик» երգը գրվել է մոտ երկուսուկես-երեք շաբաթ առաջ։ Այս երգն ինքնակենսագրական է և ձեր հարցին, թե արդյոք քնարական հերոսը համահունչ է ինձ հետ, պետք է պատասխանեմ, որ այո, անկասկած։ Այս երգի քնարական հերոսը, փաստորեն, ես եմ», — պատմել է Նաիվ խմբի վոկալիստ Ալեքսանդր «Չաչա» Իվանովը «Наш радио»-ի հարցազրույցի ժամանակ ։
«Make Naive great again» անվամբ սկավառակը, որում Չաչան խոստացել էր վերադարձնել «հին Նաիվի» ձայնը, թողարկվել է 2018 թվականի ապրիլի 1-ին։
Հղումներ
Կատեգորիա:1988 հիմնադրված երաժշտական խմբեր
Մոնտենեգրուի գավառ
Մոնտենեգրուի գավառ (Microrregião de Montenegro), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Պորտու Ալեգրիի ագլոմերացիա (մեզոշրջան)ի։ Բնակչությունը կազմում է 195 950 մարդ, ըստ 2005 թվականի տվյալների։ Տարածքը կազմում է 2076,043 կմ2։ Բնակչության խտությունը՝ 94,4 մարդ/կմ²։
Գավառի կազմ
Գավառի կազմի մեջ են մտնում հետևյալ մունիցիպալիտետները.
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
Ռոմանոս I Լեկափենոս
Ռոմանոս I Լեկափենոս (Ρωμανός Α΄ Λακαπήνος, ), բյուզանդական կայսր 920-940 թվականներին։
Ծագում
Ռոմանոս 1-ին Լեկափենոսը ծագումով Բյուզանդիայի հայկական  գյուղից էր։ Հայրը՝ Թեոֆիլակտոսը, հայտնի էր նաև Ավաստակտ անունով, որը թարգմանաբար նշանակում է «անտանելի»։ Նա տեղափոխվել է Բյուզանդական կայսրություն և դարձել կայսրական ռազմածովային նավատորմի հրամանատար ։
Իշխանության գալը
Կոստանդին 7-րդի գահակալման տարիներին փոխվում են մի քանի խնամակալներ։ Այդ պատճառով ավելի է թուլանում Բյուզանդական կայսրությունը։ Փառասեր Ռոմանոսը, լինելով նավատորմի հրամանատարը, խորամանկությամբ և բռնությամբ կարողանում է տիրել իշխանությանը։ 919 թվականին նա դառնում է վարձու բանակի հրամանատար և իր դստերը ամուսնացնում է կայսեր հետ։ Դրանից հետո Ռոմանոսը ստանում է «վասիլեոպատոր» անունը, որը թարգմանաբար նշանակում էր «թագավորի հայր»։ Կայսեր մորը վանք ուղարկելով ստիպում է փեսային բարձրացնել իր պաշտոնը միչև կեսարի աստիճան։ Օծումը կատարվում է Նիկոլայ պատրիարքի կողմից։ Պահակախմբի հրամանատարությունը հանձնում է իր որդուն՝ Քրիստոֆորին։ Բացի այդ, նա իր երեք որդիներին՝ Քրիստոֆորին, Ստեֆանին և Կոստանտինին, ինչպես նաև Ռոմանոսի թոռան պսակադրությունը կատարվում է թագավորի կողմից։ Նրա չորրորդ որդին՝ Ֆեոֆիլակտը անարդարությամբ զբաղեցնում է հայրապետական աթոռը։ Այս ամենի հետ մեկտեղ կարելի է նշել նաև, որ բարեսիրտ, խելացի և օրինական թագավոր Կոստանտին 7-րդը զբաղեցնում էր հինգերորդ տեղը՝ Լեկափենոսներից հետո։ Ռոմանոս 1-ին Լեկափենոսը հեշտությամբ բացահայտում էր իր դեմ կատարվող դավադրությունները և անգթորեն պատժում էր իր բոլոր թշնամիներին։
Ներքին քաղաքականություն
Ռոմանոս Մեծի (այդպես են կոչում Ռոմանոս 1-ինին՝ Ռոմանոս 2-րդից տարբերելու համար) ներքին քաղաքականությունը չափազանց կարևոր էր։ Նա 922 թվականին պայքար է սկսում բարձրաստիճան հարուստ հողատերի (δυνατοί) դեմ՝ փորձելով պաշտպանել մանր հողատերերի կարգավիճակը։ Ռոմանոսը երեք հիմնական միջոցառումներ է ձեռնարկում գյուղացիական հողատարածքների պաշտպանության համար։
1. πσοτίμησις, այսինքն բարեկամների և հարևանների օտարված կալվածքի գնման իրավունքը,
2. արգելել է իրավատերերին որևէ բան ձեռք բերել այլ ճանապարհներով,
3. բռնագրավված «ռազմական օբյեկտների» անօրինական հարկադիր վերաբնակեցումը կառավարիչների կողմից ։
Այս չափորոշիչները ձգձգեցին սոցիալ-տնտեսական գործընթացը, որը սպառնում էր հափշտակել կայսրության ռազմական և ֆինանսական կայունության գլխավոր աղբյուրը և խաթարել գերագույն իշխանության իրավունքները։
Պատերազմները արաբների հետ
Կայսրության արտաքին քաղաքականությունը Ռոմանոսի իշխանության տարիներին հաջողությունների էր հասնում միայն Արևելքում։ Հայ զորավար Հովհաննես Հովհաննես Կուրկուասը 22 տարում (920—942) գրավել է 1000 պաշտպանական ամրոց և իր տերության սահմանները Քըզըլըրմաք գետից հասցրել մինչև Եփրատ և Տիգրիս։ Կրետացի ծովահեն Լև Տրիպոլիսկին Լեմնոսի ծովամարտի ժամանակ կարողանում է հաղթել (924)։ Այդ հաղթանակի միջոցով նա ազատում է կղզիները մշտական վտանգից։ 928 թվականին ընկավ Էրզրումը։ 942 թվականին թշնամական զորքերը գրավեցին Մծբինը, իսկ Եդեսիայի բնակիչները ստիպված էին քաղաքից հեռացնել Հիսուսի անձեռակերտ կերպարը։
Խալիֆայության լծից ազատված Հայաստանը և Վիրքը դառնում են կայսրության դաշնակիցները։ Կայսրությունը օգնում է և Հայաստանում հաստատվում է Բագրատունիների իշխանությունը։ Այսպիսով Արևելքում ստեղծվում է պահակակետ՝ բարբարոսների հարվածները դիմագրավելու համար։ Աֆրիկայի և Սիցիլիայի արաբները, որոնք հիմնականում հարձակումներ էին գործում Հարավային Իտալիայի դեմ, գրավում և ոչնչացնում են Տարանտոն։ Մասամբ ոսկու, մասամբ պայմանագրերի միջոցով թագավոր Գուգոն (935) և Ուբայդալլահ ալ-Մահդին (930) կարողանում են ապահովել Հարավային Իտալիայի հանգստությունը։
Պատերազմը հունգարացիների և բուլղարացիների դեմ
Կայսրության մյուս հարևաններից ամենավտանգավորը բուլղարներն էին։ Սիմեոն 1-ինը, մեծ հաջողություններ ունենալով Թրակիայի և Մակեդոնիայի դեմ պայքարում, իրեն անվանեց «բուլղարական թագավոր և Հռոմի ինքնակալ»։ 922թվականին Կոստանդնուպոլսի շրջակայքում նա ջախջախում է Բյուզանդական կայսրության զորքերին։ 924 թվականի սեպտեմբերին նա նորից հայտնվում է Բյուզանդիայի մայրաքաղաքի պատերի տակ։ Ռոմանոսը ստիպված էր նվաստացուցիչ այց կատարել Սիմեոն 1-ինի մոտ։ Շուտով, սակայն Սիմեոնի որդի Պյոտր 1-ինը, որը սպառնում էր կայսրության դաշնակիցներին՝ Խորվաթիային և Սերբիային, պարտություն է կրում և ստիպված է լինում պայմանագիր կնքել Բյուզանդիայի հետ։ Ըստ համաձայնագրի բուլղարները ստիպված էին ամենամյա հարկ վճարել Բյուզանդական կայսրությանը և զիջում են մի շարք տարածքներ։ Պյոտրը ամուսնանում է Ռոմանոսի թոռան՝ Մարիի հետ (927)։ Սրա միջոցով կայսրությունը իր ուժերը կենտրոնացնում է միայն Փոքր Ասիայում իշխող Արաբական խալիֆայութան դեմ։
Մահ
Ռոմանոս 1-ին Լեկափենոսը դարձավ իր ընտանիքում կազմակերպված դավադրության զոհը։ Նրա որդիները Ստեֆանը և Կոստանտինը, գուցե Կոստանտին 7-րդից քաջալերանք ստանալով, 944 թվականի դեկտեմբերի 16-ին ապստամբեցին իրենց հոր դեմ և ձերբակալեցին նրան։ Նրան ուղարկում են Իշխանաց կղզիներ, որտեղ էլ նա մահանում է 948 թվականին։
Ծանոթագրություններ
Կատեգորիա:Բյուզանդական կայսրություն Կատեգորիա:Մակեդոնական դինաստիա
Սուզահավեր
Սուզահավեր (Gaviiformes), թռչունների կարգ։ Ընդգրկում է 1 ընտանիք, 1 սեռ, 5 տեսակ։
Արտաքին կառուցվածք
Խոշոր թռչուններ են։ Մարմինը ձգված է, մինչև 70 սմ երկարությամբ, զանգվածը 1,2-4,5 կգ է։ Կտուցն ուղիղ է, սուր, պոչը կարճ։ Առջևի մատները միացած են լողաթաղանթով։ Փորը սպիտակ է, մեջքը՝ սև, սպիտակ բծերով կամ գորշ։ Ջրային, լավ լողացող և սուզվող թռչուններ են։
Բնադրում
Մոնոգամ են։ Դնում են սովորաբար 2 ձու։ Թխսում են և՝ էգը, և՝ արուն (25-29 օր)։ Ձմռանը չվում են։
Տարածվածություն
Տարածված են Եվրոպայի, Ասիայի և Ամերիկայի տունդրայի և անաաոային գոտիներից մինչև ամենահեոավոր հյուսիսային կղզիները (Ասիայում նաև տափաստանային լճերում և հարավային սիբիրյան լեռներում)։
Դարբասի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Դարբաս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 30 հուշարձան (11 միավոր)։
Սուզահավեր
Տարածվածություն
Կատեգորիա:Թռչուններ
Դարբասի պատմության և մշակույթի անշարժ հուշարձանների ցանկ (Սյունիքի մարզ)
Ծանոթագրություններ
Կատեգորիա:Սյունիքի մարզի հուշարձանների ցանկեր
Բազմավեպ
«Բազմավեպը» (դասական ուղղագրությամբ՝ «Բազմավէպ»), Մխիթարյան միաբանության կողմից հրատարակվող հայագիտական, բանասիրական, գրական հանդես։ Լույս է տեսնում 1843 թ-ից Վենետիկի Սուրբ Ղազար կղզում։ Համարվում է ցայսօր հրատարակված հայերեն պարբերականներից ամենաերկարակյացը։
Սկիզբ
Հանդեսի հիմնադիր-խմբագիրը Գաբրիել Այվազովսկին էր՝ ծովանկարիչ Հովհաննես Այվազովսկու եղբայրը, որ ուրիշ վարդապետների օժանդակությամբ 1843 թ. հիմնեց «Բազմավեպ» հանդեսը՝ աչքի առաջ ունենալով Հ. Ղուկաս Ինճիճյանի հրապարակագրական բուռն ճիգերով առաջին անգամ կյանք առած «Տարեգրութիւնք», «Եղանակ Բիւզանդեան» և «Դիտակ Բիւզանդեան» թերթերի փորձը։
«Տարեգրութիւնքը» լույս էր տեսել 1799-ից մինչև 1802-ը. այն աշխարհաբարով հաղորդում էր հետաքրքիր տեղեկություններ ժամանակի քաղաքական դեպքերի, պատերազմների, գյուտերի մասին՝ ավանդելով միանգամայն կյանքի համար ծանոթություններ։ Հրատարակվում էր ամեն տարվա վերջին՝ իբրև թե ամփոփելով տարվա քաղաքական, եկեղեցական և գիտական կյանքը։ Առաջին համարը լույս է տեսել 1800 թ-ին։ Այն մեծապես գնահատելի գործ էր ժամանակի համար, քանի որ առաջին անգամ աշխարհաբարով լույս տեսնող լրագրի հիմքը դրեց ազգի մեջ։ Սկզբնական շրջանում հրապարակել է բազմաբնույթ նյութեր՝ հայագիտական ուսումնասիրություններ, համաշխարհային դասականների երկերի թարգմանություններ, հետաքրքրաշարժ տեղեկություններ, օգտակար խորհուրդներ և այլն։
«Եղանակ Բիւզանդեան»ը
Այնուհետև «Եղանակ Բիւզանդեան»ը սկսեց հրատարակվել 1800 թ-ից և տևեց մինչև 1820 թ-ը։ Այս թերթը նախորդի շարունակությունն էր, միայն թե իբրև շահեկան նորություն ներառում էր օդերևութաբանական գուշակություններ։ «Դիտակ Բիւզանդեանը», որ Ղ. Ինճիճյանի գլխավորթույամբ սկսեց լույս տեսնել 1812 թ-ից և տևեց մինչև 1816 թ-ը, դարձյալ ուներ լրագրական բովանդակություն, սակայն ավելի ուշ ուսումնական և բանասիրական նյութեր էլ է պարունակում։
Հ. Ղուկաս Ինճիճյանի կատարած դերը հայ լրագրության պատմության մեջ անտեսել անկարելի է. մեծ էր նրա ազդեցությունը ոչ միայն Ս. Ղազարի, այլև Պոլսի և Զմյուռնիայի լրագրական կյանքում։ Ղ. Ինճիճյանի մահվանից տասը տարի հետո Հ. Գաբրիել Այվազովսկին ձեռնարկում է «Բազմավեպը»` աչքի առաջ ունենալով Ղ. Ինճիճյանի կատարած փորձի արդյունքը, ժողովրդի փափագն ու ցանկությունը, ճաշակն ու զգացումը։ Նյութերի ընտրության, դասավորության և ներկայացման ձևի մեջ «Բազմավեպը» շուտով մեծ ընդունելության արժանացավ ու սիրվեց ժողովրդի կողմից։ «Բազմավեպ» տիտղոսը փաստորեն «Եղանակ Բիւզանդեանի» երկրորդ անունը դարձավ, որը 23 տարվա դադարից հետո նորից լույս էր տեսնում։
«Բազմավեպ»ի սկիզբ
1843-1857 թվականներին «Բազմավեպը» եղել է բնական, տնտեսական և բանասիրական երկշաբաթաթերթ՝ նպատակ ունենալով դյուրըմբռնելի աշխարհաբարով ընթերցողների հասցնել լուսավորական գաղափարներ և օգտակար խորհուրդներ, ուղիներ նշել տնտեսական, քաղաքական և հոգևոր կյանքի վերածնման համար։ Առաջին շրջանում այս հանդեսում մեծ տեղ էին զբաղեցնում կրոնաբարոյախոսական հաղորդումները, գիտության և արդյունաբերության ոլորտներում նորագույն հայտնագործությունները, աշխարհագրական և հնագիտական գյուտերի, բնության և ընդերքի հարստության մասին տեղեկությունները։ Սկզբնական շրջանում «Բազմավեպը» կազմված էր 3 մեծ մասերից։ «Բնական գիտութեանց» բաժինն ընդգրկում էր բնաբանությունը, բնալուծությունը, երկրաբանությունը, բնական պատմությունը, այսինքն՝ բուսաբանական և կենդանաբանական ծանոթություններ։ «Տնտեսական գիտութեանց» բաժինը ներառում էր դաստիարակությունը, քաղաքական տնտեսությունը, երկրագործությունը, առողջապահությունը, արվեստները և նորահայտ գյուտերը։ «Բանասիրական տեղեկութեանց» բաժնում զետեղված են տեղեկություններ ժողովուրդների, նշանավոր անձանց մասին, հետևաբար պատմական, աշխարհագրական, բարոյական ծանոթություններ, որոնցից միշտ անբաժան էին նաև ազգային կյանքի և պատմության խնդիրները։
Սկզբնական շրջանում «Բազմավեպը» երկշաբաթաթերթ էր, ապա հաջորդաբար դարձել է ամսագիր, եռամսյա ու երկամսյա պարբերական։ Վերջին տարիներին լույս է տեսնում տարեկան 4 համար, որոնք հաճախ միավորվում են մեկ ծավալուն հատորում։ Հանդեսի էջերում մշտապես տեղ են գտել գիտական, աստվածաբանական, հայագիտական, պատմական, լեզվաբանական, մատենագիտական, գեղարվեստական, ուսումնական և Հայ եկեղեցու պատմության մասին արժեքավոր նյութեր։
20-րդ դար. պահպանված ավանդույթներ
19-րդ դարի 60-ական թթ-ից դարձել է գիտական պարբերական, տպագրել հայ և օտար ուսումնասիրողների գործերը, նպաստել հայագիտության զարգացմանը։ 19-րդ դարի վերջին և 20-րդ դարի սկզբին հրապարակել է զգալի թվով հոդվածներ հայկական հարցի և Հայոց ցեղասպանության վերաբերյալ։ «Հայ հանճար» (1916 թ.), «Ջարդերու քաղաքականության վերջը և պատժելու ժամը» (1919 թ.), «Աճապարենք, պահանջը ստիպողական է» (1919 թ.), «Քաղաքակրթություն, զուգակից բարբարոսություն» (1920 թ.). «Դիվանագիտության դիմակները» (1920 թ.), «Խաբվեցանք... բայց պետք չէ վհատինք» (1922 թ.) և այլն հոդվածներում արտացոլված են հայ ժողովրդին հուզող, հայկական հարցի հետ կապված իրադարձությունները։
Այդ տարիներին «Բազմավեպը» տպագրել է նաև հայ բանաստեղծների (Արսեն Երկաթ, Միհրան Շեխիկյան, Սիմոն Երեմյան, Մենասեր, Դանիել Վարուժան և ուրիշներ) ստեղծագործությունները ցեղասպանության վերաբերյալ։
Հանդեսին աշխատակցել ու նրա գործունեությանը մեծապես նպաստել են հայ և այլազգի անվանի գիտնականներ, գրողներ, արվեստագետներ Ղևոնդ Ալիշանը, Էդուարդ Հյուրմուզյանը, Գարեգին Զարբհանալյանը, Վարդան Հացունին, Արսեն Ղազիկյանը, Էմիլ Տեզան, Բարսեղ Սարգիսյանը, Վահան Հովհաննիսյանը, Ֆրեդերիկ Ֆեյդին, Հարություն Քյուրդյանը, Մեսրոպ Ճանաշյանը, Մկրտիչ Անանյանը, Ներսես Տեր-Ներսեսյանը, Լևոն Զեքիյանը և ուրիշներ։
«Բազմավեպ» հանդեսի թվայնացված համարները հասանելի են Հայ մամուլ շտեմարանից՝ https://tert.nla.am/mamul/Bazmavep/Table.html հասցեով։
1973 թվականից «Բազմավեպին» կից հրատարակվում է նույնանուն մատենաշար։
Արտաքին հղումներ
Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
Ռեկուպերացիա (քաղաքականություն)
Ռեկուպերացիա (recuperation, վերականգնում, «առողջացում»), հասարակագիտության մեջ գործընթաց, որով քաղաքական արմատական գաղափարներն ու կերպաները խեղաթյուրվում են, կոոպտացվում, կլանվում, վնասազերծվում, ներառվում, կցվում են կամ ապրանքացվում են մեդիա մշակույթում և հասարակության մեջ և, հետևաբար, մեկնաբանվում են որպես չեզոք, անվնաս կամ ավելի համընդհանուր տեսակետ  ։ Ավելի լայն իմաստով, ռեկուպերացիան կարող է վերաբերել հիմնական մշակույթի կողմից ցանկացած դիվերսիոն խորհրդանիշների կամ գաղափարների մշակութային յուրացմանը (օրինակ` Չե Գևարայի նկարը որպես սոցիալիստական հեղափոխության շարժումների խորհրդանիշ)։
Ռեկուպերացիայի հայեցակարգը ձևակերպվել է Situationist International-ի անդամների կողմից, որն առաջին անգամ հրապարակվել է 1960 թվականին ։ Տերմինը բացասական կոննոտացիա ունի, քանի որ այն սովորաբար պարունակում է արմատական ​​գաղափարների իմաստը հիմնովին փոխելու ենթադրյալ հետևանքները (ընկալվող, կամ` ոչ)՝ գերիշխող դիսկուրսի մեջ դրանց յուրացման կամ ներառվելու պատճառով։ Այն ի սկզբանե ընկալվել է որպես détournement (հափշտակում/յուրացում) հայեցակարգի հակառակը, որտեղ պատկերները և այլ մշակութային արտեֆակտները փոխառվում են հիմնական աղբյուրներից և արմատական ​​մտադրություններով վերապրոֆիլավորվում են։
Օրինակներ
Որոշ նախկին հակամշակութային ինքնադրսևորման միջոցները, որոնք քննադատները համարում են ռեկուպերացիոն (գոնե մասամբ) հետևյալն են. պանկ երաժշտությունն ու նորաձևությունը, ինչպիսիք են մոհաք սանրվածքը, պատռված ջինսերը և աքսեսուարները, ինչպիսիք են շան օձիքները ; դաջվածքները ; փողոցային արվեստը և մասնակցային արվեստը  ։
Բնապահպանական արդարադատության ջատագովները, որոնք կենտրոնացնում են սոցիալական շարժումները և շրջակա միջավայրի կայունության փոխակերպման դեմ դիմադրությունը, տեսնում են, որ անցումը դեպի կայունություն վերականգնվում է նրանց կողմից, ովքեր ձգտում են հետաձգել և կառավարել անցումը ։
Մատնանշելով «պետական ​​լրատվամիջոցների էրոզիան» և կապիտալիստական ​​ռեալիզմը, Ահարոն Բաստանին գրել է «ինտերնետը կապիտալով ռեկուպերացնելու» մասին՝ ասելով, որ կորպորատիվ լրատվամիջոցների մշտական ​​ռեկուպերացման հետևանքները ներառում են ստատուս քվոյի ամրապնդումը, այլախոհության ճնշումը և գեղարվեստական արտահայտություն ։
Սոցիալական արդարության ջատագովները ճանաչեցին Ջիմ Քրոուի մասին` The New Jim Crow գրքի հանրաճանաչ դիսկուրսը որպես ռեկուպերացիոն՝ պնդելով, որ այն թաքցնում է ԱՄՆ-ում զանգվածային բանտարկության վերլուծությունները հակահեղափոխական համատեքստային շրջանակներում ։
Ծանոթագրություններ
Կատեգորիա:Քաղաքական տերմինաբանություն Կատեգորիա:Սոցիոլոգիայի տերմինաբանություն
Կառլոս Ջաներյան
Կառլոս Ջաներյան, խորհրդային բռնցքամարտիկ, Եվրոպայի առաջնության արծաթե մեդալակիր (1955)։ ԽՍՀՄ սպորտի վարպետ (1954)։ Հայկական ԽՍՀ վաստակավոր մարզիչ (1970)։ Հայաստանի ֆիզիկական կուլտուրայի և սպորտի պատվավոր աշխատող (2017) ։
Կենսագրություն
1961 թվականին Կառլոս Ջաներյանն ավարտեց իր մարզական կարիերան։ 1962-1967 թվականներին աշխատել է ՆԳՆ քրեական հետախուզության վարչությունում, 1967-1977 և 1986-1996 թվականներին՝ Հայաստանի Մարզկոմիտեում։ 1996-2007 թվականներին դասավանդել է ֆիզիկական կուլտուրայի հայկական պետական ինստիտուտում, նրան շնորհվել է դոցենտ գիտական կոչում ։
Արտաքին հղումներ
Կատեգորիա:Հայ բռնցքամարտիկներ Կատեգորիա:Բռնցքամարտիկներ այբբենական կարգով Կատեգորիա:ԽՍՀՄ սպորտի վարպետներ
Իտալիայի երկրաշարժ (2016)
Երկրաշարժ Կենտրոնական Իտալիայում (Terremoto del Centro Italia del 2016), ռիխտերի սանդղակով 6,2 մագնիտուդի երկրաշարժ, որը տեղի է ունեցել 2016 թվականի օգոստոսի 24-ին Կենտրոնական Իտալիայում։
Երկրաշարժի էպիկենտրոնը եղել է Ումբրիայի մարզի Նորչա կոմունան, որտեղ ցնցումները եղել են ամենաուժգինը։ Հզոր ցնցումներ են նկատվել նաև Պերուջայում, Աքվիլայում, Լացիոյում, Նեապոլում, Ֆլորենցիայում, ինչպես նաև մայրաքաղաք Հռոմում։
Երկրաշարժին հաջորդել են 40 հզոր հետցնցումներ։ Ներկայումս հայտնի տվյալներով առնվազն 73 մարդ զոհվել է, իսկ 150-ը անհետ կորած են։
Կենտրոնական Իտալիան համարվում է Ապենինյան թերակղզու սեյսմիկ ամենաակտիվ տարածաշրջանը։ Այս երկրաշարժը համարվում է 2009 թվականից ի վեր Իտալիայում եղած ամենախոշոր աղետը։ Նման երկրաշարժ տեղի է ունեցել նաև 2009 թվականին, սակայն էպիկենտրոնը տեղակայված է եղել Աքվիլա բնակավայրում։ Ավելի քան 300 մարդ զոհվել է, իսկ 65,000 մարդ մնացել է անօթևան։
Ծանոթագրություններ
Կատեգորիա:Երկրաշարժեր Իտալիայում Կատեգորիա:2016 երկրաշարժեր Կատեգորիա:2016 թվականը Իտալիայում
Կիուպանո
Կիուպանո (Chiuppano), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 2559 մարդ, բնակչության խտություն՝ 640 մարդ/կմ²։ Զբաղեցնում է 4 կմ² մակերես։ Փոստային ինդեքս 36010։ Հեռախոսային կոդ՝ (+39) 0445։
Միքայել հրեշտակապետը համարվում է բնակավայրի հովանավոր սուրբը։ Տոնը նշվում է ամեն տարի սեպտեմբերի 29-ին։
Ծանոթագրություններ
Կատեգորիա:Իտալիայի բնակավայրեր
Յուրի Սեդիխ
Յուրի Գեորգիևիչ Սեդիխ (Юрий Георгиевич Седых, ) - խորհրդային թեթևաթլետ, մրճանետորդ, ԽՍՀՄ սպորտի վաստակավոր վարպետ (1976 թ.)
Կենսագրություն
Յուրի Սեդիխը ծնվել է 1955 թվականի մայիսի 11-ին, Ռուսաստանի Խորհրդային Դաշնային Սոցիալիստական Հանրապետության (ներկայիս Ռուսաստանի Դաշնության) Ռոստովի մարզի Նովոչերկասկ քաղաքում։ Թեթև աթլետիկայով սկսել է զբաղվել 1967 թվականից, երբ ընդամենը տասներկու տարեկան էր։ Սկզբում պարապում էր «Բուրևեստնիկ» մանկապատանեկան մարզական ակումբի խմբակում, իսկ տասնութ տարեկանից, երբ զինակոչվել է խորհրդային բանակ, պարապել է բանակի մարզական ակումբում՝ Ուկրաինայի մայրաքաղաք Կիևում։
1972 թվականին ընդունվել է Կիևի ֆիզկուլտուրայի պետական ինստիտուտ ։ 1973 թվականին ընդգրկվել է ԽՍՀՄ թեթև աթլետիկայի երիտասարդական հավաքականում, բայց բարձր արդյունքներով աչքի չի ընկել։ Այնպես, որ՝ շատ-շատերի համար մեծ անակնկալ էր 1976 թվականին կանադական Մոնրեալ քաղաքում անցկացված ամառային օլիմպիական խաղերում Յուրի Սեդիխի չեմպիոն հռչակվելն ու ոսկե մեդալ նվաճելը։ Երկու տարի անց նա նվաճեց Եվրոպայի չեմպիոնի տիտղոսը, իսկ 1980 թվականին Մոսկվայում անցկացված ամառային օլիմպիական խաղերում մեկ անգամ ևս ապացուցեց, որ աշխարհի ամենաուժեղ մրճանետորդն է։
1982 թվականին Սեդիխը հերթական անգամ հռչակվեց նաև Եվրոպայի չեմպիոն։ Տաղանդավոր մարզիկը իր ուժերի ծաղկման շրջանում կարող էր երրորդ անգամ դառնալ օլիմպիական չեմպիոն, երե չխանգարեին քաղաքական հակառակությունները։ Բանն այն է, որ խորհրդային մարզիկները, ի պատասխան ամերիկացիների կողմից մոսկովյան օլիմպիադան բոյկոտելուն, հրաժարվեցին մասնակցել ամերիկյան Լոս Անջելեսում 1984 թվականին անցկացված օլիմպիադային։ Ճիշտ է, Սեդիխը մասնակցեց հաջորդ՝ 1988 թվականի սեուլյան օլիմպիական խաղերին, բայց տարիքն արդեն զգացնել էր տալիս, և նա այս անգամ բավարարվեց արծաթե մեդալով։ Թեև այն էլ պիտի ասել, որ անվանի մարզիկը 1984-ին, այնուամենայնիվ, ոսկե մեդալ նվաճեց (Մոսկվայում անցկացված «Բարեկամություն-84» հեղինակավոր, ուժեղ կազմ հավաքած մրցաշարում)։ Իսկ 1986 թվականի օգոստոսի 30-ին գերմանական Շտուտգարտ քաղաքում անցկացված Եվրոպայի առաջնության մրցումներում մուրճը նետելով 86,74 մետր՝ նա սահմանեց աշխարհի ռեկորդ, որը մինչև օրս ոչ մեկի չի հաջողվել գերազանցել։ Այդ նույն տարում դարձավ նաև «Բարի կամքի խաղեր»-ի առաջին մրցանակակիր, իսկ 1991 թվականին՝ իր մարզական կարիերայի մայրամուտին, նվաճեց աշխարհի չեմպիոնի կոչումը։ Մասնագետների ուշադրությունից չի վրիպել Յուրիին բմորոշ մի հանգամանք. մրցումներում թույլատրված չորսի փոխարեն նա սովորաբար բավարարվել է մրճանետման երեք փորձ կատարելով։
Արտաքին հղումներ
Կատեգորիա:ԽՍՀՄ օլիմպիական չեմպիոններ
Րաֆֆի (քանդակ)
«Րաֆֆու քանդակ», 1957 թվականին Արա Սարգսյանի կողմից ստեղծած մեծ վիպասան Րաֆֆու բրոնզե դիմաքանդակը։ Այն համարվում հայ արձակագրի կերպարի լավագույն վերարտադրությունը բովանդակ հայ արվեստում։ Դիմաքանդակը ցուցադրված է Երևանի Գրականության և արվեստի թանգարանում և Արա Սարգսյանի և Հակոբ Կոջոյանի տուն-թանգարանում ։
Նկարագրություն
"Դառնություն կա Րաֆֆու հայացքում, սիրտ կեղեքող մտորում։ Վիշտն ու իմաստությունը ակոսել են նրա առնականորեն գեղեցիկ դեմքը և վրան դրոշմել դրամատիկ պաթոս, որը ոչ թե ճչացող դիմակ է, այլ հոգուց է գալիս ։"
Այդ ներքին լիությունը, հախուռն միտքը, դրամատիկ պաթոսն է, որ քանդակագործը կարողացել է տեսնել և արտահայտել Րաֆֆու դիմագծերում, դրանք դարձրել հեղինակային մտահղացման առանցքը և ստեղծել վառ անհատականություն ունեցող, խորապես հոգեբանական մի կերպար։ Նայելով այդ քանդակին՝ կարելի է համոզվել, որ այստեղ արձանացած իմաստությունն ու ներքին կիրքն են, որ ընդունակ են եղել կյանք տալու Սամվելին ու Սարհատին, Մուրադին ու Կարոյին ։
Հարկ է նշել, որ քանդակի վերոհիշյալ բոլոր այդ բարեմասնությունները դիմացից կամ երեք քառորդ դիրքից դիտելիս առավել ամբողջական են արտահայտված, իսկ երբ այն դիտվում է պրոֆիլից համեմատաբար քիչ են արտահայտված։ Բայց դա թերություն չէ։ Արձանագործության հանճարեղ կոթողներն անգամ իրենց առավել շահավետ դիտման կետերն ունեն։ Նույնիսկ պարտադիր չէ, որ քանդակը հավասարաչափ դիտելի լինի բոլոր կողմերից, եթե դա նախատեսված չէ բաց հրապարակի կենտրոնում դրվելու համար, իսկ «Րաֆֆին» կամերային նշանակություն ունի։ Քանդակի կոմպոզիցիոն սխեման, որ կառուցված է գլխի և թիկնոցի հակադարձ շարժման վրա, շատ արտահայտիչ է, ծեփվածքը՝ ազատ ու դարձյալ էտյուդային, որի շնորհիվ առաջ եկած ռելիեֆությունը լույսի ու ստվերի ուժգնորեն հակադրվող բծեր է ստեղծում դեմքի վրա՝ շեշտելով իմաստունի խորշոմները ։
Քննադատություն
Որոշ գիտնականներ, չըմբռնելով այս գործի առանձնահատկությունները, մանավանդ կերպարի հղացման և ներկայացման սկզբունքը, որ ճշմարիտ արվեստի խմորն ունի իր մեջ և, ըստ երևույթին, Րաֆֆուն շփոթելով իր վեպերի հերոսների՝ Սամվելի ու Սարհադի հետ, եղավ ժամանակ, երբ քանդակագործին հաշիվ տվեցին, թե ինչու նրա աշխատանքում «չկա» Րաֆֆու ռոմանտիկ կիրքը, և այդ իսկ պատճառով փորձեցին արհամարհանքի առարկա դարձնել մեր քանդակագործության այս ճշմարիտ գեղարվեստական արժեքը ։
Այդպիսի քննադատները հայ ժողովրդի ազգային ազատագրական պայքարի հրաշունչ երգչին, հայ գրականության ռոմանտիզմի ամենակարկառուն ներկայացուցչին պատկերացնում են միայն սուր ճոճելիս կամ «ի զեն» կանչելիս, ասես պլակատից տեղափոխված քանդակ ։
Ծանոթագրություններ
Կատեգորիա:Արա Սարգսյանի քանդակներ
Լիլի կառավարման ինստիտուտ
Լիլի կառավարման ինստիտուտ (Institut d’Administration des Entreprises de Lille), ֆրանսիական պետականա Լիլի I համալսարանին կից գործող բիզնես դպրոց։ Ինստիտուտը, նմանատիպ 33 համալսարանների հետ, «Ֆրանսիական պետական կապերի բիզնես դպրոց» (Réseau des IAE) կազմակերպության մաս է կազմում ։ Ան գտնվում է Լիլ քաղաքի պատմական կենտրոնում, իսկ նրա շրջանավարտների քանակը գերազանցում է 18 000-ը ։ Լիլի ինստիտուտի կառավարությունը մասնակցում է Էրազմուս ծրագրին և ունի համաձայնագիր Եվրոպայի, Ասիայի և Ամերիկայի մի շարք համալսարանների հետ՝ ուսանողների փոխանակման վերաբերյալ ։
Վարկանիշ
Լիլի ինստիտուտի կառավարումը, ըստ «Le Nouvel Economiste» ամսագրի, Ֆրանսիայի բիզնես դպրոցների վարկանշային աղյուսակում զբաղեցնում է 10-րդ հորիզոնականը ։
Պատմություն
Սկզբնապես Լիլի ինստիտուտը պատրաստում էր նախաձեռնող ինժեներներ։ 1972 թվականին ինստիտուտը կցվել է Լիլի I համալսարանին ։
Կրթական ծրագրեր
Լիլի համալսարանի ակադեմիական ծրագրերը։
Հետազոտություն
Լիլի կառավարման ինստիտուտի կառավարչական այն քիչ թվով համալսարաններից է, որն ունի սեփական անձնական հետազոտական կենտրոն(LEM), ինչպես նաև մտնում է ֆրանսիական հետազոտական և գիտական կենտրոնի կազմի մեջ (CNRS): Հետազոտողները ներառված են չորս աշխատանքային խմբերի մեջ։
Արտաքին հղումներ
Կատեգորիա:Ֆրանսիայի պետական բարձրագույն ուսումնական հաստատություններ Կատեգորիա:Ֆրանսիայի համալսարաններ
Սթիվ Ջոբս (ֆիլմ)
«Սթիվ Ջոբս» (Steve Jobs), կենսագրական դրամա, որի հիմքում ընկած է Apple ընկերության հիմնադիր Սթիվ Ջոբսի կյանքի պատմությունը։ Ֆիլմի ռեժիսորը Դեննի Բոյլն է, գլխավոր դերերում հանդես են եկել Մայքլ Ֆասեբենդերը և Քեյթ Ուինսլեթը։ Ֆիլմի սցենարը գրված է Ուոլթեր Այզեքսոնի «Սթիվ Ջոբս» համանուն գիրքի հիման վրա։ Ֆիլմի շնորհանդեսը տեղի է ունեցել 2015 թվականի սեպտեմբերի 5-ին Թելլուրայդում կայացող կինոփառատոնին ։ Հյուսիսային Ամերիկայում լայնածավալ ցուցադրությունը տեղի է ունեցել 2015 թվականի հոկտեմբերի 23-ին, Մեծ Բրիտանիայում` նոյեմբերի 13-ին ։ Ռուսաստանում պրեմիերան տեղի ունեցավ 2016 թվականի հունվարի 1-ին։
Սյուժե
Ֆիլմի սյուժեն երեք է Apple կազմակերպության երեք հանգուցային ներկայացումների վրա, որոնց գագաթնակետը հանդիսացավ 1998 թվականը, երբ առաջին անգամ հանրությանը ցուցադրվեց iMac-ը։ Կինոֆիլմում ներկայացված է ապագա թվային հեղափոխության խորհրդանիշ` Apple կազմակերպության «ներքին խոհանոցը», ինչպես նաև հանճարեղ մարդու` Սթիվ Ջոբսի կյանքը։
Սցենար
Արոն Սորկինը նշում է, որ ֆիլմը կազմված է 30-րոպե տևողությամբ երեքական մասերից, որոնք ներառում են Սթիվ Ջոբսի կյանքի 60 տարիները։ Բոլոր տեսարանները պետք է ներկայացնեն այն բոլոր դրամատիկական անդրկուլիսյան իրադարձությունները, որոնք տեղի են ունեցել նախքան Apple-ի նոր արտադրանքի` Macintosh թողարկումը(1984 թվական. Macintosh թարմացված մոդելը լույս է տեսել 1988 թվականին, իսկ 1998 թվականին` iMac-ը)։ Այդ իրադարձությունները տեղի են ունենում միևնույն ժամանակահատվածում և «երկու հրապարակներ»-ում. առաջինը` ռեստորանում (որտեղ Ջոբսից հարցազրույց են վերցնում), երկրորդը` ավտոտնակում(որտեղ նա ստեղծում է իր ապրանքները),  :
Ինչպես նաև սցենարիստը հայտնում է, որ ֆիլմում ուշադրությունը կենտրոնացված է Ջոբսի` Apple-ի համահիմնադիր Սթիվ Վոզնյակի, ընկերության նախկին գործադիր տնօրեն Ջոն Սքալլի, Ջոբսի դստեր` Լիզա Բրեննան-Ջոբսի և զարգացման թիմի աշխատակից Ջոաննա Հոֆֆմանի հետ ունեցած հարաբերությունների վրա   ։
Սցենարիստի խորհրդականը անձամբ Սթիվ Վոզնյակն է եղել։ Սակայն նա չէր պահանջում իրեն ցույց տալ սցենարի վերջնական տարբերակը` համարելով այդ խնդրանքը անվայել ։
Դեննի Բոյլն այսպես է մեկնաբանում Սորկինի հետ աշխատանքի փորձը. «Չնայած Սորկինի համբավին` նրա հետ հետաքրքիր է համագործակցել։ Նա իրեն դերասանական կազմից բարձր չի դասում, անհրաժեշտության դեպքում պատրաստ է նույնիսկ փոփոխության ենթարկել սցենարը. եղել են նաև այդպիսի դեպքեր։ Ահարոնը պատրաստ է նրանց հետ աշխատել այնքան, մինչև չստանա այն արդյունքը, որն անհրաժեշտ է» ։
Ինչպես նաև ռեժիսորը բացատրում է այս ծրագրի ընտրության իր մոտիվացիան. «Ես վերջացրել էի Դեյվ Էգերսի «Միջավայր» վեպի ընթերցանությունը, երբ ստացա սցենարը, և այն իմ մտքին նոր ուղղություն տվեց։ Ես սկսեցի մտածել շրջադարձային պահերի մասին, որը մենք հիմա ապրում ենք։ Իմ կարծիքով մենք թերագնահատում ենք, թե ինչպես են թեթևացնում մեր կյանքը տեխնոլոգիաներն ու նրանք, ովքեր ներմուծում են այն։ Նրանք բերում են ծաղկունք, և մենք պետք է դրանց մասին ֆիլմ նկարահանենք։ Տեխնոլոգիաները ավելի շատ են մեզ կառավարում, քան կառավարությունը։ Մենք նրանց չենք ընտրում, սակայն նրանք դարձել են մեր առաջնորդները ։ Բացի այդ, Բոյլը նշում է, որ իր նոր ֆիլմը համարում է «գաղտնի տրիլոգիայի» մի մասը, որը սկսվում է «Սոցիալական ցանցեր» ֆիլմով» ։
Նկարահանման գործընթաց
Rolling Stone ամսագրին տրված հարցազրույցի ժամանակ Դեննի Բոյլը պատմեց, որ նա օգտագործել է «թատրոնին բնորոշ երեք ակտից կազմված պատմվածքի կառույց։ Թող որ այդ մասերը անշարժ չլինեն, թող շարժվեն։ Առաջին գործողությունը նկարահանել ենք 16 միլիմետրանոց ժապավենի վրա, իսկ որպես սաունդթրեք ընտրել ենք այնպիսի երգ, որը միանգամից հիշեցում է առաջին անձնական համակարգիչների հնչողությունը։ Երկրորդ գործողությունում, որը նկարահանվել է 35 միլիմետրանոց ժապավենի վրա, ուրիշ երաժշտություն է և զգացողություններ. այն հիշեցնում է 1988 թվականին նկարահանված ավանդական ֆիլմ։ Իսկ վերջին տեսարանը մենք նկարահանել ենք Alexa թվային տեսախցիկով։ Հիմա մենք արտացոլում ենք թվային տեխնոլոգիաների անվերջանալի աշխարհը, որն էլ Ջոբսի երազանքն է եղել» ։
Ահա ինչպես է ռեժիսորը մեկնաբանել ֆիլմը երեք մասերի բաժանելու գաղափարը. «Եթե դուք սահմանափակվում եք կարևոր պահերով, ապա մարդու մասին կարող եք պատմել ավելի շատ։ Սկիզբ, մեջտեղ, վերջ. ահա այն երեք գործողությունները, որոնք ի սկզբանե զետեղված է մեր մեջ։ Ես չեմ ասում, որ մեր երեք գործողությունները ներկայացնում են Ջոբսի կյանքի սկիզբը, միջին հատվածը կամ էլ վերջը։ Բայց այն մոտեցումը, որը Արոնը տվել է «գլխավոր հիթեր» անվանումը, թույլ է տալիս ամբողջությամբ ցուցադրելով` կենտրոնանալ մի քանիսի վրա» ։ Բացի այդ, նա հայտարարեց, որ չէր ձգտում Մայքլ Ֆասբենդերին Ջոբսի կրկնօրինակը դարձնել. «Նկարահանումների ժամանակ մենք մի քանի կեղծամ ենք օգտագործել և փոքր-ինչ փոխել ենք աչքերի գույնը, քանի որ ցանկանում էինք, որպեսզի նա ունենար այն նույն աչքերի գույնը, ինչ Ջոբսի աղջկա` Լիզայի դերը մարմնավորող մնացած երեք դերասանուհիները։ Դուք պետք էր վերջինիս մեջ տեսնեիք Ջոբսի «շարունակությունը»։ Չենք օգտագործել կեղծ գրիմ։ Մայքլի մասին չի կարելի ասել «Ջոբսի նմանակ», բայց, այնուամենայնիվ, Ֆիլմի վերջում դուք կհամոզվեք, որ նրան հաջողվել է դառնալ Ջոբս» ։
Բոյլը հիմնականում անդրադառնում է սցենարի «կոսմետիկ» փոփոխություններին, որոնք չնչին կերպով ազդում են տեղեկությունների ճշգրտության վրա.
Թրեյլեր և թիզեր
Մայիսի 17-ին, Universal Pictures կինոընկերությունը ներկայացրեց սպասվող ֆիլմի առաջին թիզեր-թրեյլերը։ Մեկ րոպե տևղությամբ հոլովակը տեղադրվեց YouTube-ում։ Այս հոլովակում երևում էր այն էպիզոդը, երբ Սթիվ Ջոբսը ծափահարությունների ներքո ներկայացնում է իր ընկերության արտադրանքը ։ Հունիսին թողարկվեց ֆիլմի առաջին թրեյլերը, իսկ սեպտեմբերի 18-ին ներկայացվեց երկրորդը ։